पाएं अपने शहर की ताज़ा ख़बरें और फ्री ई-पेपरडाउनलोड करें
रेवाड़ी. रेवाड़ी जिले के सरकारी स्कूलों में बीते दिसंबर माह में सामने आए छात्राओं के यौन शोषण के मामले के बाद एक और सरकारी रिपोर्ट में यहां मासूम बच्चियों से बड़े पैमाने पर छेड़छाड़ का खुलासा हुआ है।
पुलिस-प्रशासन के अनुरोध पर शिक्षा विभाग की 60 अध्यापिकाओं ने बीते नौ दिनों में 5 से 12 साल के 30 हजार से ज्यादा विद्यार्थियों से व्यक्तिगत तौर पर यौन उत्पीड़न और बाल सुरक्षा को लेकर बात की तो उनकी आंखें फटी की फटी रह गईं। गुप्त रूप से तैयार इस रिपोर्ट में जो तथ्य सामने आए हैं, वह शर्मसार कर देने वाले हैं। एक हजार से ज्यादा छात्राओं ने कहा कि उनके संवेदनशील अंगों के साथ छेड़छाड़ होती रही है।
इस तरह की हरकत करने वालों में घर के सदस्य भी हैं, पड़ोसी भी और स्कूलों के कुछ टीचर भी। सातवीं-आठवीं में पढ़ने वाली 300 से ज्यादा छात्राएं ऐसी थीं जिन्होंने बदनामी और डर के मारे कुछ भी बताने से इंकार कर दिया लेकिन उनके चेहरों के उतार-चढ़ाव ने सब कुछ बयां कर दिया।
शिक्षा विभाग की ओर से यौन उत्पीड़न व बाल सुरक्षा को लेकर जिन 60 टीचर्स की ड्यूटी लगाई गई थी उनमें से अधिकांश ने रिपोर्ट तो तैयार कर ली है, लेकिन वे अभी भी बता पाने की हिम्मत नहीं जुटा पा रही हैं। एक जून को रेवाड़ी के बाल वरिष्ठ माध्यमिक विद्यालय में सुबह 10 बजे होने वाली बैठक में ये रिपोर्ट रखी जाएगी।
(आगे की स्लाइड में देखें, लड़के भी हुए हैं यौन शोषण का शिकार)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn